《午日寓圆果院苦河鱼以诗纪节》
宋代·李洪

老来百事与心违，节物殊非少壮时。
细葛宫中曾被赐，杨梅粽里未容窥。
浪求医国三年艾，空吊沉湘五色丝。
萧寺更同摩诘病，玉堂帖子要新诗。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。